Jos kuinka lie
Vaikk’ onnes osa puute on,
 Pääs nosta vaan – jos kuinka lie!
 Käy niinkuin sankar pelvoton,
 Köyh’ olla tohdi – kuin jos lie!
 Jos mitä lie ja mitä lie,
 Jos rähjäystä, mitä lie,
 On ranki rahan leima vain,
 Mies itse kulta, kuin jos lie!

 Vaikk’ onkin kyrsäs karkeaa
 Ja nuttus sarkaa, mitä lie,
 Ja roisto herkut, silkit saa,
 Niin mies on mies – jos kuinka lie!
 Jos mitä lie ja mitä lie,
 Niin köyhänäkin kelpo mies
 On kuningas – jos kuinka lie.

 Lord nimeltään on nulkki tuo!
 Noin mahtiponsi, mikä lie!
 Hän johtaa kyllä joukot nuo,
 Mut narri on – jos kuka lie.
 Jos mikä lie ja mikä lie –
 On nauhat, tähdet, mitkä lie –
 Mies itsenäinen mieleltään
 Vain nauraa tuolle, mitä lie.

 On kreivit tehnyt kuningas
 Ja ritarit ja mitkä lie,
 Mut nimittää ei ruhtinas
 Voi kunnon mieheks, miksi lie.
 Jos mitä lie ja mitä lie,
 On ylväs nimi, mikä lie –
 Niin tarmontunne uljahamp’
 On rankiluokka, mikä lie.

 Siis pyytää saan: tapahtukaan,
 Ja tapahtuukin, kuin jos lie,
 Ett’ arvossaan on miehuus vaan
 Ja ainiaan – jos kuinka lie.
 Jos kuinka lie ja kuinka lie,
 Niin käynee kyllä, miksi lie,
 Ett’ aina kohtaa miehen mies:
 He veljet on – jos kuinka lie.

Robert Burns

en:A Man's a Man for A' That
hu:Csak azértis...